MLS: megvan David Beckham csapatának neve – sajtóhír - NSO
Minden más foci Miami FreedomMLSDavid Beckham
MTI 2018.05.24 13:14 Frissítve: 2018.05.24 13:31
MLS: megvan David Beckham csapatának neve – sajtóhír
A Miami Herald című lap információja szerint négy név – Miami Freedom Football Club, Miami Freedom United, Miami Freedom FC és Miami Freedom – került május 17-én a szabadalmi hivatal elé.
Januárban vált hivatalossá, hogy Beckham MLS-csapatot hozhat létre. A 115-szörös angol válogatott középpályás – aki 2013-ban hagyott fel a profi sporttal – 2007 és 2012 között a Los Angeles Galaxyben játszott. Ő lesz az első korábbi MLS-játékos, akinek saját csapata van a ligában. Futballkarrierje befejezése után azonnal nekiállt terve megvalósításának, de az elképzelt stadionépítéssel kapcsolatban lakossági ellenállásba ütközött. Pénzügyi partnerek segítségével azonban 2016 júniusában sikerült megvásárolnia egy területet Miami Overtown negyedében, ahol 300 millió dollárból 2021-re felépülhet a 25 ezres aréna.